open-index/open-wikipedia-markdown huggingface dataset:
Messetoring

duimnael|upright|Die Messetoring

Die **Messetoring** (Duits: *Messeturm*) is 'n wolkekrabber wat in 1990 in die Duitse stad Frankfurt am Main voltooi is. Die toring huisves die Duitse hoofkantore van die internasionale maatskappye Credit Suisse, Goldman Sachs en Reuters. Die toring het 'n hoogte van 257&nbsp;meter en 63 verdiepings. Die toring was tot en met 1997 die hoogste gebou in Europa en is tans die derde hoogste wolkekrabber in die Europese Unie.

Die gebou is deur die Duitse Helmut Jahn ontwerp en deur die Amerikaanse bouonderneming Tishman Speyer Properties opgerig. Die boukoste het sowat 500&nbsp;miljoen Deutsche Mark (250&nbsp;miljoen&nbsp;€) beloop. 

## Eksterne skakels 
* 
*  Amptelike webwerf
*  frankfurt.de
Westendtoring

duimnael|upright|Die Westendtoring

Die **Westendtoring** (Duits: *Westend Tower*) is 'n wolkekrabber wat in 1993 in die Duitse stad Frankfurt am Main voltooi is. Die toring huisves die hoofkwartier van die Duitse bankmaatskappy *DZ Bank*. Die toring het 'n hoogte van 208&nbsp;meter en 53 verdiepings. Die toring is die derde hoogste wolkekrabber in Duitsland.

## Eksterne skakels 
*  frankfurt.de
Green Porno

***Green Porno*** is 'n reeks kortfilms oor die seksuele gedrag van diere. Die reeks is deur Isabella Rossellini bedink en geskryf en sy behartig ook die regie (saam met Jody Shapiro) en vertolk die rol van die verskillende diere. Die reeks is bedoel om humoristies en vermaaklik dog feitelik akkuraat en opvoedkundig te wees. Die episodes is kort: tussen 1 en 2 minute elk.

duimnael|links|Isabella Rossellini vertolk die (enigste) rol in Green Porno.

Sundance was op soek na kortrolprente vir die "derde skerm": 'n metafoor vir skerms anders as die silwer- en televisieskerm. Volgens Rossellini wou sy nog altyd kortrolprente maak en was sy sedert kindwees in dierelewe geïnteresseer. Sundance het bygevoeg dat die rolprente mense se aandag op 'n manier moet trek en Rosselini het besluit op 'n seksuele tema.

In die eerste reeks (2008) het Rossellini op die paarrituele van verskeie goggas gekonsentreer: die spinnekop, vlieg, erdwurm, slak, by, hotnotsgot, naaldekoker en vuurvlieg. Die tweede reeks (2009) het weer lig op die paargewoontes van lewe in die see gewerp: die klipmossel, eendmossel, walvis, seester en seeduiwel. Een episode het ook op die uniekheid van elke spesie se voortplantingsorgane gefokus. Die komende derde reeks sal plaasdiere behandel.

Behalwe vir die by-episode is Rossellini die enigste toneelspeler in al die episodes.

Die reeks is op die Sundance-kanaal se webwerf beskikbaargestel, maar sommige episodes is ook tydens die Sundance-rolprentfees en Berlynse Rolprentfees gewys.

## Bronnelys 
* Green Porno, webwerf by die Sundance-kanaal se werf. Die verskillende episodes kan ook hier besigtig word.
Kris Allen

**Kristopher Neil Allen** (* 21 Junie 1985) is 'n musikant en wenner van die Amerikaanse popmusiekkompetisie en werklikheidsreeks *American Idol* vanuit Conway, Arkansas (VSA). Vóór die *Idol*-faam het hy in 2007 'n self-getitelde album genaamd *Brand New Shoes* uitgereik.

## Diskografie 
* Brand New Shoes (2007)
* Kris Allen (2009)
* Thank You Camellia (2012)
* Horizons (2014)
* Letting You In (2016)
* Somethin' About Christmas (2016)

## Verwysings
Tasmaniese duiwel

Die **Tasmaniese duiwel** (*Sarcophilus harrisii*) is 'n karnivoriese buideldier wat in die natuur op Tasmanië, 'n eilandstaat van Australië, voorkom. Dit is die enigste oorblywende lid van die genus *Sarcophilus* en is so groot soos 'n klein hond, dog stewig gebou. Sedert die uitsterwing van die buidelwolf in 1936 is die Tasmaniese duiwel die grootste karnivoriese buideldier in die wêreld. Die dier word gekenmerk aan sy swart pels, onaangename reuk wanneer gespanne, uiters harde skreeu en verwoede vreetsessies. Tasmaniese duiwels jag hulle eie prooi, maar is ook 'n aasdier. Alhoewel dit hoofsaaklik 'n alleenlopende dier is, sal hy soms ook saam met ander duiwels vreet.

Tasmaniese duiwels is reeds 400 jaar voor die Europese setlaars se aankoms in Australië op dié kontinent uitgeroei. Op die eiland Tasmanië is hulle tot 1941 gejag, as 'n bedreiging vir vee, maar is toe tot 'n beskermde spesie verklaar. Die diere worstel sedert laat in die 1990's met 'n gesigsgewas (kankeragtig) wat hulle getalle só verminder het dat die Australiese regering hulle in Mei 2008 tot 'n bedreigde spesie verklaar het.

## Verwysings
Oasis

**Oasis** is 'n musiekgroep wat in 1991 in Manchester (Engeland) deur Liam Gallagher (stem), Paul Arthurs (kitaar), Paul McGuian (baskitaar) en Tony McCarroll (tromme en perkussie) onder die naam The Rain  gestig is. Die groep is kort na die stigting deur Liam Gallagher se broer, Noel, aangevul. Die Gallagher-broers is die groep se leidende liedjieskrywers en ook die enigste oorblywende stigterslede. Die huidige groepsbelyning word deur kitaarspeler Gem Archer, baskitaarspeler Andy Bell, en nie-amptelike tromspeler Chris Sharrock voltooi. Oasis het al meer as 50&nbsp;miljoen plate wêreldwyd verkoop en al agt nommer-een-treffers in die VK gehad, en hulle het ook al vyftien NME-toekennings, vyf BRIT-toekennings, nege Q-toekennings en vier MTV Europa-musiektoekennings ontvang. In 2007 is die groep met die BRIT-toekenning vereer vir hul uitstaande bydrae tot musiek. 

## Diskografie 
* *Definitely Maybe* (1994)
* ''(What's the Story) Morning Glory?* (1995)
* *Be Here Now* (1997)
* *Standing on the Shoulder of Giants* (2000)
* *Heathen Chemistry* (2002)
* *Don't Believe the Truth* (2005)
* *Dig Out Your Soul'' (2008)

## Eksterne skakels 
* Amptelike webwerf 
* MySpace-profiel 

## Verwysings
Goud-CD

duimnael|regs|'n Goud-CD
'n **Goud-CD** is 'n CD (laserskryf) waarin goud gebruik word in plaas van die supersuiwer aluminium wat gewoonlik gebruik word as weerkaatsende laag in gewone CD's. Die goud versprei meer egalig oor die CD-vlak en reageer stadiger met suurstof, wat dus hoër gehalte teweeg bring, CD-verrotting vertraag en die CD langer laat hou. Goud-CD's kan in enige CD-speler gespeel word.

Bekende voorbeelde van albums wat op goud-CD's vrygestel is, is ABBA se *Gold: Greatest Hits*, Elton John se ''Elton John's Greatest Hits*, John Lennon se *Imagine*, Pink Floyd se *Dark Side of the Moon*, The Police se *Ghost in the Machine*, Counting Crows se *August and Everything After*, en Metallica se *Master of Puppets''.
Cove, Oregon

**Cove** is 'n dorp in die noordooste van Oregon, in die Union-distrik. Die bevolking in 2006 is omtrent 600.

## Demografie 
In 2000 het die dorp 'n bevolking van 594 gehad: 95,45% wit, 0,17% swart of Afro-Amerikaans, 1,35% Amerikaanse inboorlinge, 0,17% Asiaties, 0,34% Pasifiese eilanders, 1,85% van ander rasse en 0,67% van twee of meer rasse. Spaans-Amerikaners of Latyns-Amerikaners van enige ras het 2,19% van die bevolking uitgemaak.
Pinchas Zukerman

**Pinchas Zukerman**  (gebore 16 Julie 1948, Tel Aviv) is 'n Israeliese vioolspeler, altvioolspeler, en dirigent wat in April 1998 in die pos as Direkteur van Ottawa se Nasionale Kunstesentrum-orkes aangestel is. Zukerman is in Tel Aviv tot Yehuda en Miriam Lieberman Zukerman gebore. Hy het na die VSA vertrek en aan Juilliard School gestudeer. 

In 1963 het hy sy debuut in New York gemaak. Hy het in 1966 die Young Concert Artists International Auditions gewen. Vanaf 1980 tot 1987 was hy die direkteur van die St. Paul-kamerorkes in Minnesota.
Kristofer Åström

**Kristofer Åström** is 'n sanger, kitaarspeler en liedjieskrywer vanuit Luleå, Norrbotten (Swede). Buiten sy loopbaan as solokunstenaar speel hy ook in die musiekgroep Fireside.

## Diskografie 
* *Go, Went, Gone* (1998)
* *Leaving Songs* (2001)
* *Northern Blues* (2001)
* *Dead End EP* (2003)
* *Plastered Confessions* (2003)
* *There For EP* (2004)
* *Loupita* (2004)
* *So Much For Staying Alive* (2005)
* *The Thorskogs Sessions* (2005)
* *Black Valley EP* (2006)
* *RainawayTown* (2007)
* *Sinkadus* (2009

## Eksterne skakels 
* Amptelike webwerf
Daniel Haglund

**Daniel Haglund** is 'n Sweedse musikant, mees bekend vir sy rol as een van die stigterslede van die groep Mando Diao. Hy het die sintetiseerder vir die groep gespeel, maar het uit die groep onttrek na die geboorte van sy eersteling. Hy het ook vir 'n aantal jare in die covergroep BrandRockarna van Borlänge gespeel. Hy het ook saam met die Uppsalase groep The Academy op hul debuutalbum, *One moment of truth*, gewerk. Van jongs af was hy baie musikaal en kon hy goed sing. Hy bespeel ook verskeie instrumente. Hy is tans werksaam as musiek- en Duits-onderwyser by Hagaskolan in Dals-ED.
Krasnodar

: *Vir ’n artikel oor die krai met dieselfde naam, sien Krasnodar-krai.*

**Krasnodar** (Russies: Краснода́р) is die grootste stad en hoofstad van Krasnodar-krai in die suidwestelike deel van Rusland en die politieke, kulturele en ekonomiese sentrum van Suid-Rusland. Dit het in 2025 'n bevolking van 1&nbsp;154&nbsp;885 gehad. Oppervlak: 339,31 km². Dit lê 40&nbsp;km oos van Oekraïne en 85&nbsp;km noord van die Swartsee. Die stad is in 1793 gestig as **Jekaterinodar** en is ná die Oktober-rewolusie hernoem na Krasnodar.

## Sport 
Vir sportgeïnteresseerdes is Krasnodar hoofsaaklik bekend vir twee sokkerklubs: Koeban Krasnodar, wat in 2018 ontbind is ná bankrotskap, en FK Krasnodar, wat die Russiese Sokkerkampioenskap in 2025 gewen het.

## Bekende boorlinge 
* Moerad Moesajef, sokkerafrigter.
* Anna Netrebko, sopraan.

## Susterstede 
*  Tallahassee, Verenigde State van Amerika
*  Karlsruhe, Duitsland
*  Boergas, Bulgarye
*  Ferrara, Italië
*  Harbin, China

## Fotogalery 

Krasnodar, Russia, near natural colors, Sentinel-2 satellite image 2018-SEP-18.jpg
2023-10-22. Краснодар DSC 7534.jpg
Медакадемия Краснодар Russia.JPG
View of Krasnodar taken from Kozhevennaya street, 24 2020-04-18-5.jpg
Здание гостиницы централь 03.JPG
Karasunskiy okrug, Krasnodar, Krasnodarskiy kray, Russia - panoramio (27).jpg
2022. Краснодар DSC 9475.jpg
Триумфальная арка и памятник Святой Екатерине (1).jpg

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
*
Maria Mena

[duimnael|regs|250px|Maria Mena tydens 'n onderhoud by [BNN se ''That's Live** (27 September 2008).]]
duimnael|regs|250px|Kjetil Steensnæs.
duimnael|regs|250px|Elias Muri.

**Maria Mena''' (gebore 19 Februarie 1986, Oslo, Noorweë) is 'n Noorse popsangeres. Haar sang word begelei deur 'n musiekgroep wat bestaan uit Elias Muri en Kjetil Steensnæs op kitaar, Bjarne Gustavsen op die sintetiseerder, Kristian Grude op die baskitaar, en Torstein Lofthus op die trommestel.

## Diskografie 
* *Another Phase* (2004)
* *Mellow* (2004)
* *White Turns Blue* (2004)
* *Apparently Unaffected* (2005)
* *Cause and Effect* (2008)

## Eksterne skakels 
* Sony Noorweë se daargestelde amptelike webwerf vir Maria Mena 
* SonyBMG Deutschland se daargestelde amptelike webwerf vir Maria Mena 
* Amptelike blog 
* Nederlandse aanhangersklub  

## Verwysings
Mato Grosso do Sul

|-
| align=center colspan=2 | 200px|Map of Brazil highlighting the state
|-
|colspan="2" style="text-align:center;" | Sien ander Brasiliaanse state
|-
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | Campo Grande
|-
| style="white-space: nowrap;" | **Grootste stad**
| style="white-space: nowrap;" | Campo Grande
|-
| style="white-space: nowrap;" | **Oppervlakte**
| style="white-space: nowrap;" | 357&nbsp;124,962 km² 
|-
| style="white-space: nowrap;" | **Bevolking** &nbsp; - Totaal &nbsp; - Digtheid 
| style="white-space: nowrap;" |  2&nbsp;297&nbsp;981 (2006)  6,4 inw./km²
|- 
| style="white-space: nowrap;" | **Goewerneur**
| style="white-space: nowrap;" | Eduardo Riedel
|- 
| style="white-space: nowrap;" | **Visegoewerneur**
| style="white-space: nowrap;" | José Carlos Barbosa
|-
| style="white-space: nowrap;" | **MOI** (2005)
| style="white-space: nowrap;" | 0,802 – hoog
|-
| style="white-space: nowrap;" | **Tydsone**
| style="white-space: nowrap;" | UTC-4 
|}

**Mato Grosso do Sul** (uitgespreek as [ˈmatu ˈɡɾosu du ˈsuw]) is een van die 26 state van Brasilië. Die hoofstad en grootste stad is Campo Grande. Die staat, met die standaardafkorting MS, het 'n oppervlakte van ongeveer 357 146 vierkante km en is in die suide van die Sentraal-Wes-streek geleë. In 2017 het die staat 2 713 147 inwoners gehad.

## Ligging 
Mato Grosso do Sul is in die suide van die land geleë en word deur die deelstate Minas Gerais en São Paulo in die ooste, Paraná in die suidooste, Mato Grosso in die noorde, en Goiás in die noordooste begrens. Mato Grosso do Sul grens ook aan die lande Paraguay en Bolivia in die suide en weste.

## Demografie 
### Etniese groepe 
## Bronne 
*
*
Audacity

**Audacity** is 'n digitale klankredigeerder en opneemtoepassing. Audacity is oorkruisplatform-sagteware en kan op Microsoft Windows, Mac OS X, Linux, en Berkeley Software Distribution gebruik word. Die program is deur Dominic Mazzoni geskep terwyl hy 'n graadstudent aan Carnegie Mellon Universiteit was. Mazzoni is tans 'n werknemer by Google, maar bly steeds die hoofontwikkelaar van Audacity, en word hy in daardie taak bygestaan deur verskeie ander hulpe van regoor die wêreld.

Die laaste stabiele vrystelling van Audacity is weergawe 1.2.6 wat op 15 November 2006 uitgereik is. Soos op 3 Mei 2009 was hierdie vrystelling die sesde gewildste aflaai vanaf SourceForge.net, met 59&nbsp;aflaaie. In 2007 het Audacity die SourceFoge.net Gemeenskapskeur-toekenning vir Beste Projek vir Multimedia gewen. Audacity is vrye sagteware wat onder die GNU Algemene Openbare Lisensie weergawe twee gelisensieer is, alhoewel dit na weergawe drie gewysig kan word vanaf weergawe 1.4.0.

Die programkoppelvlak is ook in Afrikaans beskikbaar en hierdie taal kan deur die gebruiker geaktiveer word deur op die installeerskerm 'n taalvoorkeur af te tik, of om andersins dit in die voorkeure te gaan stel.

## Verwysings
Frets on Fire

duimnael|regs|250px

***Frets on Fire*** (afgekort tot **FoF**) is 'n vrye, oopbron Finse musiek-videospel wat deur Unreal Voodoo geskep is. Spelers gebruik die rekenaar se toetsboerd om te speel. Spelers moet met die toetsbord merkers raakdruk wat op die skerm verskyn met die doel om punte bymekaar te maak, 'n puntetelling-vermenigvuldiger te bereik, en 'n baan klaar te speel. Frets on Fire was die wenner van die Assembly 2006-spelontwikkelingskompetisie.

Die spel is in die Python-programmeertaal geskryf en is onder die GNU Algemene Openbare Lisensie gelisensieer, alhoewel die spel ander vrye en oopbron-bronteks onder ander lisensies insluit. Die spel se ingeslote baan-lêers en sommige interne lettertipes is propriotêr en die verspreiding daarvan buite die Frets on Fire uitvoerbaarheid word beperk.

Frets on Fire is oorkruis-platform en kan op Linux, Mac OS X, en Microsoft Windows geloop word.

## Eksterne skakels 
* Amptelike webwerf 
* SourceForge.net-projekbladsy 

## Verwysings
Kubuntu

**Kubuntu** is 'n amptelike derivaat van die Ubuntu-bedryfstelsel wat die KDE grafiese omgewing in plaas van GNOME gebruik. Dit is deel van die Ubuntu-projek en gebruik dieselfde onderliggende stelsel. Dit is moontlik om beide die KDE-desktop (kubuntu-desktop) en die GNOME-desktop (ubuntu-desktop) in afwisseling op dieselfde masjien te laat loop. Elke pakket op Kubuntu deel dieselfde bergplek as Ubuntu. Kubuntu is gratis aflaaibaar dwarsoor die wêreld en kan ook vanaf verskeie Suid-Afrikaanse bedieners op plaaslike bandwydte afgelaai word. Die Kubuntu-installerings-CD's kan ook deur die Shipit-diens  vir aflewering bestel word. Kubuntu-weergawes word gereeld en voorafbepaald vrygestel op dieselfde skedule as Ubuntu.

## Galery 

Lêer:Kubuntu.5.04.KDE.png|Kubuntu 5.04
Lêer:Kubuntu.5.10.KDE.png|Kubuntu 5.10
Lêer:Kubuntu.6.06.KDE.png|Kubuntu 6.06 LTS
Lêer:Kubuntu.6.10.KDE.png|Kubuntu 6.10
Lêer:Kubuntu.7.04.KDE.png|Kubuntu 7.04
Lêer:Kubuntu.7.10.KDE.png|Kubuntu 7.10
Lêer:Kubuntu.8.04.KDE.png|Kubuntu 8.04
Lêer:Kubuntu GNU-Linux 8.10.png|Kubuntu 8.10
Lêer:Kubuntu-9.04-DesktopEffects.png|Kubuntu 9.04 
Lêer:Kubuntu-9.10.png|Kubuntu 9.10
Lêer:Kubuntu-10.04 netbook.png|Kubuntu 10.04 LTS 
Lêer:Kubuntu 10.04 main menu.png|Kubuntu 10.04 LTS 
Lêer:Kubuntu-desktop1104.png|Kubuntu 11.04 
Lêer:Kubuntu 11.04 Natty Narwhal Netbook Edition KDE 4.6.2 Northern Sami.png|Kubuntu 11.04
Lêer:Kubuntu-11.10-cat(2).png|Kubuntu 11.10
Lêer:Kubuntu 12.04 LTS Precise Pangolin alpha1 empty desktop.png|Kubuntu 12.04 LTS 
Lêer:Kubuntu 12 04.png|Kubuntu 12.04 LTS 
Lêer:Kubuntu-12.10-desktop.png|Kubuntu 12.10
Lêer:Kubuntu-netbook-12.10.png|Kubuntu 12.10 
Lêer:Kubuntu 13 04.png|Kubuntu 13.04
Lêer:Kubuntu 13.10.png|Kubuntu 13.10
Lêer:Kubuntu 14.04.3-LTS.png|Kubuntu 14.04 LTS
Lêer:Kubuntu 14 10.jpeg|Kubuntu 14.10
Lêer:Kubuntu 15.04 with a dark theme.png|Kubuntu 15.04 
Lêer:Kubuntu1510.png|Kubuntu 15.10
Lêer:Kubuntu 16.04.png|Kubuntu 16.04 LTS
Lêer:Kubuntu 16.10 Desktop.png|Kubuntu 16.10
Lêer:Desktop Kubuntu 17.04.jpg|Kubuntu 17.04
Lêer:Kubuntu 17.10 Eng.png|Kubuntu 17.10
Lêer:Kubuntu 18.04 Desktop.jpg|Kubuntu 18.04 LTS
Lêer:KubuntuCosmic.png|Kubuntu 18.10
Lêer:KubuntuDisco.png|Kubuntu 19.04
Lêer:KubuntuEoan.png|Kubuntu 19.10
Lêer:Desktop Kubuntu 20.04.png|Kubuntu 20.04 LTS
Lêer:Kubuntu 20.10 2880p 31 12 2020 16 00 23.png|Kubuntu 20.10
Lêer:Kubuntu 21.04 Desktop en.png|Kubuntu 21.04
Lêer:Kubuntu 21.10 Desktop.png|Kubuntu 21.10

## Verwysings 
## Eksterne skakels 
*Amptelike webwerf
Pogo

**Pogo** is 'n Australiese elektroniese musikant. Sy musiekstyl omvat trippelende en hoppende klanke wat gegenereer word deur klein klankgrepe uit spesifieke rolprente te neem en saam te sorteer om die liedjies te skep. Hy het vyf ateljeealbums onder sy selfgetitelde etiket vrygestel: *Wonderland*, *Table Scraps*, *Weave and Wish*, *Broken Beats*, en *On the Yeast*. Hy het gewildheid op die internetradiowebwerf Last.fm verwerf, waar hy baie van sy snitte vir gratis aflaai beskikbaar stel. Soos op 2009's aanvang het hy meer as 37&nbsp;000 unieke luisteraars met meer as 400&nbsp;000 snitafspelings gehad.

## Eksterne skakels 
*Last.fm-profiel
Gediminas

duimnael|links|Hierdie gedenkmunt ter waarde van 50 Litas is deur die Litause Munt as deel van die reeks "Die heersers van Litaue" uitgereik
**Gediminas** (soms ook **Gedimin** of **Gedimyn**, * omstreeks 1275, † Desember 1341) het tussen 1316 en 1341 as grootvors van Litaue oor die Litauers en groot dele van die Roes' geregeer. Hy word naas Mindaugas en Vytautas by die beduidendste heersers in die Litause geskiedenis gereken. 

Aangesien Gediminas die Litause stamme in 'n gemeenskaplike ryk verenig het, word hy algemeen as die stigter van die Grootvorstedom Litaue met sy nuwe hoofstad Vilnius beskou - die magtigste ryk tussen die destydse Duitse Ordensstaat en Moskou. Gediminas het die politieke swakheid van die Mongoolse Goue Horde benut om Polozk, Minsk en Kiëf (Kiyv) te onderwerp, maar goeie betrekkinge met Pole gehandhaaf. Die huwelik tussen sy dogter en koning Kasimir III van Pole het die dinastiese basis vir die politieke unie tussen Litaue en Pole gevorm. Dié unie is uiteindelik deur sy kleinseun Jagiëllo verwesenlik.

Terwyl hy in sommige bronne as 'n verstokte heiden uitgebeeld word wat sterk teen die kerstening van Litaue gekant was, het hy inderwaarheid Christelike sendelinge in sy ryk toegelaat en met die vestiging van Duitse setlaars ook die hoeksteen vir die ekonomiese ontwikkeling van Litaue gelê.
Kropiwnitski

**Kropiwnitski** (Oekraïens: *Кропивницький*) is 'n stad in Oekraïne met 'n bevolking van omtrent 239&nbsp;400 (in 2007). Die stad se bynaam is *Klein Parys* en is bekend vir die vesting van Sint Elisabeth – die hoofattraksie van die sentrale deel van die land.

## Eksterne skakels
Liezen

**Liezen** is 'n stad in die Oostenrykse deelstaat Stiermarke, met 'n bevolking van sowat 8&nbsp;086 in 2016.
Elgin, Oregon

**Elgin** is 'n dorp in die noordooste van Oregon, in die Union-distrik. 

## Demografie 
In 2000 het die dorp 'n bevolking van 1&nbsp;654 gehad: 97,16% wit, 0,06% swart of Afro-Amerikaans, 0,73% Amerikaanse inboorlinge, 0,06% Asiaties, 0,36% Pasifiese eilanders, 1,03% van ander rasse en 0,60% van twee of meer rasse. Spaans-Amerikaners of Latyns-Amerikaners van enige ras het 1,33% van die bevolking uitgemaak.
Jurga Ivanauskaitė

**Jurga Ivanauskaitė** (* 14 November 1961 in Vilnius; † 17 Februarie 2007 in Vilnius) was 'n Litause skrywer, essayis, toneelskrywer, skilder en digter.

Ivanauskaitė, wat grafiese ontwerp gestudeer het, het verskeie romans en twee kinderboeke met sprokies geskryf, asook essays en reisverhale in koerante gepubliseer. Haar werke is in Engels, Sweeds, Lets, Pools, Russies, Duits en ander tale vertaal.

Haar roman "Die Reënheks" vertel die verhaal van drie vroue in verskillende historiese tydperke wat aan tydgebonde onderdrukking blootgestel word en wie se liefde vir besondere mans onvervul moet bly. Die roman speel af in die moderne Vilnius kort ná die ontbinding van die Sowjetunie, in Jerusalem in die tyd van Jesus en in die Middeleeuse landelike Litaue. Haar kritiese benadering tot die Rooms-Katolieke geloof het vir Jurga Ivanauskaitė probleme in haar tuisland geskep. Die roman is intussen verfilm.

In haar latere lewe het Ivanaskautė, wat in 1994 'n besoek aan Indië gebring het, tot die boeddhisme aangetrokke gevoel en 'n aktivis vir Tibet geword. Drie van haar romans handel oor dié land. Met haar roman *Placebo* het sy tematies weer na haar tuisland Litaue en die huidige tydperk teruggekeer.

Ivanauskaitė is in 2007 op die ouderdom van 45 jaar in haar geboortestad Vilnius aan kanker oorlede. 

## Werke wat in Engels verskyn het 
* *The Day that Never Happened* (short story) in:* Lithuania in Her Own Words : Anthology of Contemporary Lithuanian Wriring*, Tyto Alba 1997, Vilnius. 
* *Gone with the Dreams* (excerpt from novel) in: *The Earth Remains: An anthology of contemporary Lithuanian prose*, Tyto Alba 2002, Vilnius.

## Verwysings 
## Eksterne skakels 
* *Biografie* 
* *Jurga Ivanauskaitė at The Writers Club* 
* Jarvis, Howard: ''A Colourful Bird in a Pale Land : why Jurga Ivanauskaitė's books are crying out for translation*, Central Europe Review, Vol 2, No 27 10 July 2000. http://www.ce-review.org/00/27/jarvis27.html  
* Jarvis, Howard: *Best-loved writer Gone with the Dreams*, In: *The Baltic Times*, 14 Maart 2007. *www.baltictimes.com - artikels* 
* *Die international erfolgreiche litauische Schriftstellerin Jurga Ivanauskaite ist im Alter von 45 Jahren gestorben''  nachrichten.ch, / Bron: sda / Sondag, 18 Februarie 2007
Bournemouth

**Bournemouth** (Engels: [ˈbɔːrnməθ], ; Frans: *Bornemouth*) is 'n stad in die suidweste van Engeland in die Verenigde Koninkryk. Die stad het in 2021 'n bevolking van 196&nbsp;455 gehad. Bournemouth is 174&nbsp;km suidwes van Londen geleë en 'n gewilde vakansieplek. Dit was een van die Engelse gasheerstede tydens die Vrouekrieketwêreldbeker 1973.

## Demografie 
Bournemouth is die grootste stad tussen Southampton en Plymouth. Van die bevolking is 21% ouer as 65 jaar.

## Susterstede 
*  Netanya,  Israel
*  Luzern, Switserland

## Eksterne skakels 
*  
*  Amptelike webwerf
*
SEACOM

duimnael|250px|
duimnael|250px|

**SEACOM** is 'n optiese vesel-onderwaterdatakabel wat Suid-Afrika met die wêreld verbind via die ooskus van Afrika. Dit is die eerste onderwaterkabel wat langs die ooskus van Afrika geïnstalleer word. Suid-Afrika is verbind met Europa via die weskus van Afrika met die SAT-2 en SAT-3/WASC onderwaterkabels terwyl dit met die ooste verbind is deur die SAFE onderwater optiese vesel-kabel. 
 
Die kabel is in diens gestel op 23 Julie 2009.

## Landingspunte 
Die SEACOM-kabel het landingspunte in die volgende lande:  
* Ras Sidr naby Suez (Egipte)
* Djiboeti
* Mombasa, (Kenia )
* Dar-es-Salaam, (Tanzanië)
* Maputo, (Mosambiek)
* Mtunzini, (Suid-Afrika)
* Toliary, (Madagaskar)
* Moembaai, (Indië)

## Bandwydte 
Seacom is ontwerp om diens te verskaf teen 1,28&nbsp;Tbis•s-1 en kan met gemak onder andere TV-dienste, IPTV en internetdienste aan operateurs verskaf in die lande waarmee dit verbind is. In Suid-Afrika sal MTN, Vodacom en Neotel bandwydte by Seacom koop.

## Projek 
Die totale lengte van die kabel is 17&nbsp;000&nbsp;km. Die kabel is deur Tyco Telecommunication geīnstalleer. Die projek kos sowat $600 miljoen (R4,5&nbsp;miljard).

## Eienaarskap 
Die kabel het verskeie eienaars; 23,75% behoort aan 'n internasionale belegger nl. Herakles Capital en die res aan beleggers vanuit Afrika: Industrial Promotion Services, Venfin, Convergence Partners en Shanduka.
Dnipro

**Dnipro** (Oekraïens: *Дніпро*, Russies: *Днепр*) is die derde grootste stad in Oekraïne, met 'n bevolking van naastenby een miljoen in 2015. Die stad dien as die administratiewe setel van die Dnipro-oblast. 

Oorspronklik is die stad Dnipropetrofsk genoem. In 2015 het die Oekraïense parlement besluit om honderde plekname met betrekking tot die Sowjet-tydperk en Sowjet-Russiese kommuniste, wat by massamoorde in Oekraïne betrokke was, te wysig.

## Verwysings
Trapesium

duimnael|300px|'n Trapesium

'n **Trapesium** of **trapesoïed** is 'n vierhoek waarvan ten minste een paar teenoorgestelde sye parallel loop. Wanneer twee paar teenoorgestelde sye parallel loop, is dit nie 'n trapesium nie, maar 'n parallelogram.

Die oppervlakte van 'n trapesium kan as volg verkry word:
 
:A=\frac{1}{2}h(a + b)

met h as die hoogte en a en b as die twee basis lengtes.
Johannes die Doper

**Johannes die Doper** (Hebreeus: יוחנן המטביל, *Joganan haMatbil*; Antieke Grieks: Ἰωάννης ὁ βαπτιστής, *Iōánnēs ho baptistḗs* of Ἰωάννης ὁ βαπτίζων, *Iōánnēs ho baptízōn*; Siries: ܝܘܚܢܢ ܡܥܡܕܢܐ, *Jochanan Mamdana*; Latyn: *Io(h)annes Baptista*; Kopties: ⲓⲱⲁⲛⲛⲏⲥ ⲡⲓⲡⲣⲟⲇⲣⲟⲙⲟⲥ of ⲓⲱ̅ⲁ ⲡⲓⲣϥϯⲱⲙⲥ; Arabies: يوحنا المعمدان) was 'n leraar en belangrike godsdienstige figuur. Hy het die voorbeelde van die Hebreeuse profete voor hom gevolg: hy het 'n asketiese lewenstyl gevolg, sondige heersers aangeveg, en berou van sondes en God se regverdigheid verkondig. Herodes Antipas, die Heerser van Galilea en Perea, het hom as 'n bedreiging gesien en hom tereg laat stel.

Sommige akademici beweer dat Johannes deur Essene beïnvloed is, 'n deels asketiese groep wat die einde van die wêreld verwag het en rituele soortgelyk aan die doop gehad het. Johannes se doopsbediening was 'n reiningsplegtigheid vir berouvolle sondaars, wat in "lewende water" (in hierdie geval 'n rivier) uitgevoer is, ooreenkomstig met Joodse tradisie. Jesus, die sentrale figuur van Christendom, is ook deur Johannes gedoop. Sommige beweer dat Jesus oorspronklik een van Johannes se volgelinge was. Sommige van Jesus se volgelinge was ook oorspronklik volgelinge van Johannes. Soos Jesus, het Johannes in 'n tyd van politieke, sosiale en godsdienstige onrus gepreek.

Beskrywings van Johannes in die Nuwe Testament is versoenbaar met dié deur die Joodse geskiedkundige Josefus, wie se aantekeninge as gesaghebbend beskou word. Hy kom egter nie slegs in die Christelike Evangelie voor nie, maar ook in die Islamitiese Koran. Johannes die Doper se historisiteit is ietwat omstrede, maar hy word deur die Joodse historikus Flavius Josephus genoem.

## Verwysings en bronnelys 
## Verdere leesstof 
*  Michael Tilly: *Johannes der Täufer und die Biographie der Propheten. Die synoptische Täuferüberlieferung und das jüdische Prophetenbild zur Zeit des Täufers*. BWANT 137. Kohlhammer, Stuttgart o.&nbsp;a. 1994, .

## Eksterne skakels 
*  
*  
*
Liter

[duimnael|200px|Die liter is 'n maateenheid van [volume wat gelyk aan 'n kubus met kante van 10&nbsp;cm]]Die **liter** is 'n maateenheid wat gelyk is aan 1&nbsp;dm3 (een kubieke desimeter, waar een desimeter gelyk is aan 10&nbsp;cm). Dit is ook gelyk aan 1&nbsp;000&nbsp;cm3 of 10-3&nbsp;m3. Die liter is 'n eenheid wat in die Internasionale Stelsel van Eenhede gebruik word. Die naam "liter" is afgelei van die pre-Rewolusionêre Franse eenheid, die *litron*.  In 1793 was die liter deur die Franse Rewolusionêre regering as 1&nbsp;000&nbsp;cm3 gedefinieer. Terselfdertyd is die kilogram gedefinieer as die gewig van 1&nbsp;000&nbsp;cm3 by die vriespunt van ys. In 1799 is die *Kilogramme des Archives* vervaardig. Dit was gebaseer op 1&nbsp;000&nbsp;cm3 water by sy grootste digtheid, dit wil sê 4&nbsp;°C.

[duimnael|links|[Maßkrüge *(1-liter bierbeker)* gedurende die 2006 Oktoberfest in Duitsland]]
Die CGPM beveel aan dat die naam "liter" nie gebruik word om die resultate van hoë-akkuraatheid volumemates aan te gee nie. Een rede vir hierdie besluit is dat enige SI-eenhede se name 'n een-tot-een ooreenkoms moet hê met die gelykstaande dimensies wat in terme van die SI-basiseenhede uitgedruk word; i.e. 'n SI-naam vir 'n eenheid van volume sou na die kubieke meter moes verwys. Uniek in die SI is die liter twee simbole toegeken: die kleinletter asook die hoofletter Romeinse letter L — d.i. "l" en "L". Die kleinletter word algemeen gebruik, tensy daar 'n risiko bestaan dat dit met die numeriese "1" verwar sou kon word.

Die liter is in die verlede anders gedefinieer. In 1901 het die Derde *Conférence Générale des Poids et Mesures* (CGPM; Frans, "Algemene Konferensie oor Gewigte en Mates") dit vasgestel as die volume wat deur 1&nbsp;kg suiwer water beslaan word teen die temperatuur by die stof se maksimum digtheid (ongeveer 4&nbsp;°C) en by een atmosferiese druk.

Die huidige definisie, wat in 1964 aanvaar was, is dieselfde as die oorspronklike definisie: die liter is in presiese verhouding met die meter gedefinieer en is sinoniem met die kubieke desimeter, d.i. 1 liter is presies 1 dm3.

Die liter soos dit in 1901 gedefinieer is, sou dieselfde volume as 1,000028 hedendaagse liters opneem. Moderne metroloë skryf die verskil toe aan die foutiewe gebruik van 'n kilogramstandaard wat ongeveer 28&nbsp;mg swaarder was as die internasionale kilogramprototipe.

## Bronne 
* "Litre", Microsoft(R) *Encarta(R) 99-Ensiklopedie*. (c) 1993–1998 Microsoft-korporasie. Alle regte voorbehou.

## Verwysings 
## Eksterne skakels
Denimbroek

duimnael|regs|250px|Bloudenimbroek
duimnael|links|Jeans
'n **Denimbroek** of **jeans** (IFA: [dʒiːnz]) is 'n broek wat uit die katoenkepertekstiel denim vervaardig word. Denimbroeke is aanvanklik hoofsaaklik vir buite-arbeid ontwerp, maar het in die 1950's veral onder tieners gewild begin raak. Historiese klere-etikette wat denimbroeke vervaardig het, is bv. Levi's en Wrangler.

Denimbroeke is 'n baie gewilde vorm van informele drag dwarsoor die wêreld. Die broeke kom in verskeie style en kleure, alhoewel die bloudenim die algemeenste is.

## Sien ook 
* Sweetpakbroek
Explosions in the Sky

**Explosions in the Sky** is 'n instrumentele postrockgroep vanuit Austin, Texas (VSA). Die groep het buite die postrock-veld al gewildheid verwerf, te danke aan hul sinematiese, uitspattig ontwikkelde kitaarwerk, sprekend gestileerde instrumentele, wat hulle as "kathaartiese minisimfonieë" beskryf, en hul entoesiastiese en emosionele regstreekse opvoerings. Hulle speel hoofsaaklik met drie elektriese kitare en 'n tromstel, terwyl groepslid Michael James soms sy elektriese kitaar met 'n baskitaar verwissel.

## Diskografie 
### Ateljeealbums 
* *How Strange, Innocence* (17 Januarie 2000; hervrystelling op 11 Oktober 2005)
* *Those Who Tell the Truth Shall Die, Those Who Tell the Truth Shall Live Forever* (27 Augustus 2001)
* *The Earth Is Not a Cold Dead Place* (4 November 2003)
* *The Rescue* (11 Oktober 2005)
* *All of a Sudden I Miss Everyone* (20 Februarie 2007)
* *Take Care, Take Care, Take Care* (19 April 2011)
* *The Wilderness* (1 April 2016)

## Verwysings 
## Eksterne skakels 
* Amptelike webwerf
Singaraja

**Singaraja** (uitgespreek as singa-rad-ja) is 'n stad in Indonesië op die Bali-eiland in die Bali-provinsie. Singaraja was tot 1958 die hoofstad van die provinsie (nu Denpasar). Die naam beteken plek van die *leeukoning* (Singa = leeu en raja = koning). Die stad lê in die regentskap Buleleng en het geen eie burgemeester nie, maar 'n regent vir die gebied.   

duimnael|links|300px|

## Susterstede 
* 21px Bacalod, Filippyne
* 21px Andong, Suid-Korea
Koepang

**Koepang** is 'n stad in Indonesië op die Timor-eiland in die provinsie Oos-Nusa Tenggara. Die stad het ongeveer 450.000 inwoners (2010).
Lilli Pilli

**Lilli Pilli** is 'n klein woonbuurt in die suide van Sydney, in die Australiese deelstaat Nieu-Suid-Wallis. Lilli Pilli is sowat 26&nbsp;kilometer ten suide van Sydney se sentrale sakekern geleë in die plaaslike regeringsgebied van die Sutherland Shire. Daar is ook 'n ander Lilli Pilli in Nieu-Suid-Wallis (poskode 2536) wat 12&nbsp;kilometer suid van Batemans Bay geleë is.

## Geskiedenis 
duimnael|links|Winkels in Lilli Pilli   
[duimnael|links|'n [Kleuterskool in Lilli Pilli]] 
Lilli Pilli is vernoem na 'n inheemse soort Mirtebos wat die Lilly Pilly heet en op die punt groei. Thomas Holt (1811-88) was die aanvanklike eienaar van die grondgebied wat van Sutherland tot na Cronulla gestrek het, insluitende die punt. In 1840 het kaarte ook aangedui dat sowat 20 akker van die grond aan die punt aan 'n sekere Francis Mitchell behoort het. Die publieke skool het in 1957 oopgemaak.

## Geografie 
Lilli Pilli is aan die noordelike oewer van die Port Hacking mondingsmeer. Die enigste aangrensende woonbuurte is Caringbah, Port Hacking en Dolans Bay. Die dorpies Maianbar en Bundeena is aan die oorkantste oewer van Port Hacking geleë.

Lilli Pilli word omring deur Gannons Bay, Little Turriel Bay, die Port Hacking-rivier en Great Turriel Bay. Lilli Pilli Point is aan die einde van Lilli Pilli Point Road geleë. Op die punt is 'n reservaat geleë wat op die Royal National Park uitkyk. Die reservaat is 'n goed beskutte piekniekarea. 'n Rotslys loop al langs die noordelike punt vanwaar baie gewilde visvangplekkies gevind kan word tot by Little Turriel Bay.

## Verwysings 
## Eksterne skakels
Echo, Oregon

**Medford** is 'n dorp in die noordooste van Oregon, in die Umatilla-distrik. 

## Demografie 
In 2000 het die dorp 'n bevolking van 650 gehad: 89,38% wit, 0,15% swart of Afro-Amerikaans, 0,46% Amerikaanse inboorlinge, 0,31% Asiaties, 0,00% Pasifiese eilanders, 6,92% van ander rasse en 2,77% van twee of meer rasse. Spaans-Amerikaners of Latyns-Amerikaners van enige ras het 8,15% van die bevolking uitgemaak.
Hästpojken

**Hästpojken** is 'n popmusiekgroep vanuit Göteborg (Swede). Die groep is gestig deur Martin Elisson as voorsanger, wat ook 'n lid van die groep Bad Cash Quartet was, en Lars Malmros wat voorheen die tromspeler vir die groep Broder Daniel was. In 2007 het Hästpojken die voorkonsert vir die groep Sahara Hotnights op hul musiektourné in Swede behartig. Die groep se debuutalbum *Caligula* is op 30 Januarie 2008 vrygestel. Lars Malmros het die groep later om persoonlike redes verlaat. Nico Janco het die groep as tromspeler bygetree.

## Diskografie 
* *Caligula* (2008)
* *Från där jag ropar* (2009)

## Eksterne skakels 
* Amptelike webjoernaal 
* MySpace-profiel
Boards of Canada

**Boards of Canada** (algemeen afgekort tot **BoC**) is 'n Skotse elektroniese musiekduo wat uit die broers Michael Sandison (* 1 Junie 1970) en Marcus Eoin (* 21 Julie 1971) bestaan. Die groep se musiek herinner sterk aan die warm, krapperige, kunsmatige klanke van die 1970se media en bevat temas van kindheid, nostalgie en die natuurlike wêreld. Die broers het die dokumentêre rolprente van die National Film Board of Canada (waarvan die groep se naam afgelei is) as 'n bron van inspirasie genoem.

Hulle het 'n platekontrak met Warp Records en het vele werke op daardie etiket vrygestel met weinig bemarking en min onderhoude, terwyl hulle ook 'n obskure katalogus van vrystellings op hul eie Music70-etiket het. Onder die alias Hell Interface het hulle ook 'n paar kleiner werke opgeneem.

## Eksterne skakels 
* Amptelike webwerf
Joel Alme

**Joel Alme** (* 1980) is 'n popsanger vanuit Stockholm (Swede) wat in Gotenburg gebore is. Op 22 April 2008 het hy sy debuutalbum *A Master of Ceremonies* vrygestel met "Queen's Corner" as 'n enkelspeler. Alme was voorheen die voorsanger van die groep Spring in Paris en hy het ook die baskitaar vir Hästpojken bespeel.

## Diskografie 
* *A Master of Ceremonies* (2008)

## Eksterne skakels 
* MySpace-profiel
LOTR

Die afkorting ***LOTR*** staan vir ***The Lord of The Rings*** en kan na die volgende verwys:

**Die heerser van die ringe* (Engels: *The Lord of the Rings*), 'n fantasieroman deur J.R.R. Tolkien
**The Lord of the Rings*-rolprenttrilogie
***The Lord of the Rings: The Fellowship of the Ring* (rolprent)
***The Lord of the Rings: The Two Towers* (rolprent)
***The Lord of the Rings: The Return of the King* (rolprent)
Hey Hey It's Esther Blueburger

'''''Hey Hey It's Esther Blueburger''''' is 'n onafhanklike 2008se Australiese tienerkomediedrama-rolprent, geskryf en regisseer deur die debuutrolprentmaakster Cathy Randall, met akteurs Danielle Catanzariti (op haar debuut), Toni Collette, Keisha Castle-Hughes en Jonny Pasvolsky. Dit is in Adelaide, Suid-Australie en in Sydney, Nieu-Suid-Wallis geskiet.

## Verwysings 
## Eksterne skakels 
* Amptelike webwerf
* IMDB-profiel
Tomas Venclova

**Tomas Venclova** (* 11 September 1937 in Klaipėda) is 'n Litause geleerde, digter, skrywer en vertaler. Venclova word as een van die beduidendste moderne lirici beskou. Ná sy emigrasie het Venclova tot in die vroeë negentigerjare in die Verenigde State gebly. Hy woon tans in New Haven en Vilnius.

## Biografie 
Tomas Venclova is die seun van die digter en politikus Antanas Venclova en het sy akademiese opleiding by die Universiteit van Vilnius (Litaue) ontvang. As gevolg van sy aktiewe betrokkenheid by die dissidente-beweging het hy in 1977 sy Sowjet-burgerskap kwytgeraak en was genoodsaak om te emigreer. Sy boeke is in die Sowjetunie al jare vroeër nie meer gepubliseer nie. Venclova was een van die stigters van die Litause Helsinki-groep wat op 1 Desember 1976 in die lewe geroep is.

Sedert 1980 is Venclova 'n dosent by die Amerikaanse Yale-universiteit se Departement van Slawiese tale waar hy in 1985 ook sy PhD-graad verwerf het. Tans is Venclova as professor aan dié departement verbonde. Sy literêre werk sluit 'n digbundel, vertalings van gedigte, essays en artikels in. Sy boek *Vilnius*, waarin hy die geskiedenis en geografie van die Litause hoofstad met sy persoonlike herinneringe en refleksies op politiek verbind, het in 2006 verskyn.

## Boeke en ander publikasies 
### In Russies 
* Неустойчивое равновесие: восемь русских поэтических текстов. New Haven: YCIAS, 1986
* Собеседники  на  пиру. Статьи о русской литературе. Vilnius: Baltos lankos, 1997
* Гранёный воздух. Стихотворения. Москва: ОГИ, Дом Юргиса Балтрушайтиса, 2002
* Статьи о Бродском. Москва: Baltrus, Новое издательство, 2005

### In Litaus 
* *Raketos, planetos ir mes*. Vilnius: Valstybinė grožinės literatūros leidykla, 1962
* *Golemas, arba dirbtinis žmogus: pokalbiai apie kibernetiką*. Vilnius 1965
* *Kalbos ženklas: eilėraščiai*. Vilnius: Vaga 1972 
* *Lietuva pasaulyje: publicistika*. Chicago: Akad. skautijos leidykla 1981
* *Tekstai apie tekstus*. Chicago: Algimanto Mackaus knygų leidimo fondas 1985
* *Tankėjanti šviesa: eilėraščiai*. Chicago: AM&M Publications 1990. 
* *Pašnekesys žiemą: eilėraščiai ir vertimai*. Vilnius: Vaga 1991. 
* *Vilties formos: eseistika ir publicistika*. Vilnius: Lietuvos rašytojų sąjungos leidykla 1991 
* *Reginys iš alėjos: eilėraščiai*. Vilnius: Baltos lankos 1998
* *Rinktinė*. Vilnius: Baltos lankos 1999
* *Manau, kad… Pokalbiai su Tomu Venclova*. Vilnius: Baltos lankos 2000
* *Ligi Lietuvos 10 000 kilometrų*. Vilnius: Baltos lankos 2003
* *Vilniaus vardai*. Vilnius: R. Paknio leidykla 2006. .

### In Pools 
* *Aleksander Wat. Obrazoburca. Przeł*. J. Goślicki. Kraków: Wydawnictwo Literackie 1997.
* *Eseje. Publicystyka*. Pogranicze 2001. .
* *Niezniszczalny rytm — eseje o literaturze*. Pogranicze 2002. .

### Engelse uitgawes 
* *Neustoychivoe Ravnovesia - Unstable Equilibrium: 8 Russian Poetic Texts* (1986)
* *Rozmowa w Zimie* (1989)
* *Aleksander Wat: Life and Art of an Iconoclast* (1996)
* *Winter Dialogue: Poems* (1997)
* *Forms of Hope: Essays* (1999)
* *Vilnius* (2006)

## Verwysings 
## Eksterne skakels 
* *Venclova op Video*
* *Yale-universiteit: Venclova*
Sonwind

duimnael|350px|Die plasma in die sonwind tref die heliopouse.
[duimnael|350px|Kunstenaarsvoorstelling van die boegskok (regs) om 'n [gasreus, wat deur die sterwind van 'n nabye son veroorsaak word. Die gelaaide deeltjies skep ook gloeiende aurorale ringe op die eksoplaneet.]]
Die **sonwind** is 'n stroom plasma of gelaaide deeltjies wat van die Son se boonste atmosfeer ontsnap het. Deur die groot hitte in die Son se korona, 1 miljoen Kelvin, kry die protone en elektrone 'n gemiddelde snelheid van 145&nbsp;km/s. Sommige deeltjies verkry egter só 'n hoë snelheid, dat hulle uit die atmosfeer ontsnap; die sogenaamde "ontsnappingspoed" is 618&nbsp;km/s. Hierdie verlies aan deeltjies veroorsaak dat die Son elke jaar ongeveer 60×1015&nbsp;kg van sy massa verloor. In sy 4,6 miljard jaar leeftyd is dit egter maar ongeveer 0,01 persent van sy totale massa. Wanneer die sonwind teen ongeveer 450&nbsp;km/s verby die Aarde "waai", bevat dit 9 protone, 10 elektrone, 0,5 alfadeeltjie en 'n klein breukdeel hooggelaaide ione. 

Die sonwind is verantwoordelik vir die helio- of sonsfeer, 'n groot bel in die interstellêre materie wat die Sonnestelsel omring. Ander fenomene wat met die sonwind geassosieer word is geomagnetiese storms wat die kragnetwerke op Aarde uitskakel, die aurora's en die plasmasterte van komete wat altyd weg van die son af wys.

## Bronne 
* Fox, Karen C. (2012) "NASA Study Using Cluster Reveals New Insights Into Solar Wind" NASA.
* S. Cuperman en N. Metzler, Role of fluctuations in the interplanetary magnetic field on the heat conduction in the Solar Wind. J. Geophys. Res. 78 (16), 3167–3168, 1973.
* S. Cuperman en N. Metzler. Astrophys. J., 182 (3), 961–975, 1973.
* S. Cuperman en N. Metzler, Solution of 3-fluid model equations with anomalous transport coefficients for the quiet Solar Wind. Astrophys. J., 196 (1) 205–219, 1975
* S. Cuperman, N. Metzler en M. Spygelglass, Confirmation of known numerical solutions for the quiet Solar Wind equations. Astrophys. J., 198 (3), 755–759, 1975.
Lys van lande volgens lewensverwagting

Hierdie is 'n **lys van lande volgens lewensverwagting** by geboorte, die gemiddelde aantal jare wat 'n groep mense wat in dieselfde jaar kan leef indien mortaliteit by elke ouderdom konstant bly in die toekoms. Die inskrywing sluit die totale bevolking sowel as die manlike en vroulike komponente in. Verskeie nie-soewereine entiteite word ook by hierdie lys ingesluit. Hierdie lys reflekteer nie direk die kwaliteit van gesondheidsorg van die lande nie. Syfers kom van die 2008 CIA-Wêreldfeiteboek en van die 2006 hersiening van die Verenigde Nasies se Wêreldbevolkingsvooruitsig vir die periode 2005–2010.  Slegs lande/gebiede met 'n bevolking van 100&nbsp;000 of meer in 2007 is in die VN se lys bevat

Die lewensverwagting (albei geslagte by geboorte) van die wêreld is 66,26 jaar (64,3 jaar vir mans en 68,35 vir vroue) vir 2008 volgens die CIA-Wêreldfeiteboek 2008 en 67,2 jaar (65,0 jaar vir mans en 69,5 jaar vir vroue) vir 2005–2010 volgens die Verenigde Nasies se Wêrelsbevolkingsvooruitsig 2006. Lewensverwagting wissel van 84,33 jaar in Macau tot 31,99 jaar in eSwatini.  Baie van die lande met die laagste lewensverwagtinge, nl. eSwatini, Botswana, Lesotho, Zimbabwe, Suid-Afrika, Namibië, Zambië, Malawi, die Sentraal-Afrikaanse Republiek, Mosambiek en Guinee-Bissau ly onder hoë MIV/Vigs besmetting, met die algemeenheid onder volwassenes wat wissel van 10% tot 38,8%. Let ook daarop dat in lande met 'n hoë kindersterftesyfer die lewensverwagting by geboorte laer kan wees en dit weerspieël nie noodwendig die lewensverwagting van 'n persoon wat sy/haar eerste lewensjaar oorleef nie.

## Lys volgens die CIA Wêreldfeiteboek (World Factbook) (2008 ramings) 
duimnael|270px|2007 CIA-Wêreldfeiteboek-ramings vir lewensverwagting by geboorte (in jare).

duimnael|270px|VN Wêreldpopulasievooruitsig – Die 2006 Hersiening: 2005–2010 Lewensverwagting by geboorte (jare).

## Lys deur die Verenigde Nasies (gemiddeld vir die periode 2005–2010) 
## Verwysings 
__FORCETOC__
Tori Amos

**Tori Amos** is 'n pianis en sangeres-liedjieskryfster. Sy was een van die eerste van 'n aantal sangeres-liedjieskryfsters wat in die 1990's bekendheid verwerf het en was toe een van 'n handjievol alternatiewe rockkunstenaars wat klavier as haar hoofinstrument gebruik het. Haar liedjies is bekend vir hulle emosionele intensiteit en dek 'n wye spektrum onderwerpe van seksualiteit en geloof tot persoonlike tragedie. Sommige van haar suksesvolste enkelsnitte is *Silent All These Years*, *Crucify*, *Cornflake Girl*, *Caught a Light Sneeze*, *Spark* en *A Sorta Fairytale* 

Met die ingang van 2005 het Amos reeds 12 miljoen rekords wêreldwyd verkoop. Sy is bekend vir haar ietwat eksentriese en eienaardige gedrag, veral tydens onderhoude. Sy spreek haarself dikwels uit oor feminisme, geloof en seksualiteit en is die medestigter van RAINN (*Rape, Abuse and Incest National Network*), een van die grootste instellings teen seksuele teistering in die VSA.

## Ateljeealbums 
* Little Earthquakes (1992)
*  Under the Pink (1994)
* Boys for Pele (1996)
* From the Choirgirl Hotel (1998)
* To Venus and Back (1999)
* Strange Little Girls (2001)
* Scarlet's Walk (2002)
* The Beekeeper (2005)
* American Doll Posse (2007)
* Abnormally Attracted to Sin (2009)
* Midwinter Graces (2009)
* Night of Hunters (2011)
* Gold Dust (2012)
* Unrepentant Geraldines (2014)
* Native Invader (2017)
* Ocean to Ocean (2021)
* The Music of Tori and the Muses (2025)
* In Times of Dragons (2026)
Old Mutual

**Old Mutual** (voormalig die **Suid-Afrikaanse Onderlinge Lewensversekeringsgenootskap**, oftewel in Engels die *South Africa Mutual Life Assurance Association*) is 'n internasionale versekerings- en beleggingsbestuursmaatskappy. Die maatskappy is aanvanklik in Suid-Afrika gestig en gebaseer en het op die Suid-Afrikaanse mark gefokus. Dit is teenwoordig egter in Londen gebaseer. Volgens markkapitalisasie is Old Mutual die grootste finansiële maatskappy wat op die JSE genoteer is. Die maatskappy is ook gelys op die FTSE-100-indeks.

Die maatskappy besit bates in die Verenigde Koninkryk en in die Verenigde State van Amerika. Die maatskappy se Suid-Afrikaanse bates sluit in Nedbank (Suid-Afrika se vierde grootste bankgroep) en Mutual & Federal (die tweede grootste eiendoms- en risikoversekeraar in die land). Dit het ook kleiner bedrywighede in Namibië, Kenia, Malawi, Eswatini en Zimbabwe.

## Verwysings 
## Eksterne skakels 
* Amptelike webwerf
* Amptelike VSA-webwerf